पाएं अपने शहर की ताज़ा ख़बरें और फ्री ई-पेपरडाउनलोड करें
हजारीबाग/रांची। झारखंड के कई हिस्सों में इन दिनों मौसम सुहाना है। लगातार बारिश हो रही है। सोमवार को रांची से सटे हजारीबाग जिले में भारी बारिश हुई। मंगलवार को भी मौसम सुहाना बना हुआ है। आसमान पर काले बादल छाए हुए हैं। बूंदा-बांदी हो रही है। खुशनुमा मौसम से लोगों ने जहां एक ओर गर्मी से राहत की सांस ली, वहीं शहर के कई मुहल्लों की सड़कों को तालाब में तब्दील हो जाने, नाली का कचरा व प्रदूषित पानी सड़क पर आ जाने से लोगों को काफी मुसीबतों का सामना करना पड़ा। हल्की आंधी के कारण जर्जर स्थिति में खड़े कई पेड़ धराशायी हो गए हैं।
हजारीबाग शहर के मटवारी गांधी मैदान, संत कोलंबस चौक, पुराना बस स्टैंड, नवाबगंज, ओकनी, कुम्हारटोली, हरिनगर, रामनगर मार्ग में कई स्थानों पर सड़क पर जल जमाव हो गया। पैदल चलना दूभर हो गया। कहीं नाली जाम होने व कहीं नाली निर्माण नहीं होने के कारण देर शाम तक सड़क पर तालाब जैसा नजारा बना रहा। वहीं सुभाष मार्ग, बुढवा महादेव, जाकिर हुसैन रोड, मंगल बाजार, नवाबगंज आदि क्षेत्रों में नाली जाम होने के कारण कचरा व प्रदूषित पानी सड़क पर आ गया। हल्की आंधी के कारण एनएच 33 पर व उपायुक्त आवास के समीप जर्जर पेड़ गिर गया। जिससे कुछ देर आवागमन बाधित रहा।
बारिश के दौरान बिजली की चमक और तेज गर्जन से लोग भयभीत रहे। आगे की स्लाइडों पर -
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn